CELEX: 32017R1228
Language: sk
Date: 2017-03-20 00:00:00
Title: Delegované nariadenie Komisie (EÚ) 2017/1228 z 20. marca 2017 o podmienkach klasifikácie, bez skúšania, vonkajších a vnútorných omietok na báze organických spojív, na ktoré sa vzťahuje harmonizovaná norma EN 15824 a mált na vnútorné a vonkajšie omietky, na ktoré sa vzťahuje harmonizovaná norma EN 998-1, pokiaľ ide o ich reakciu na oheň (Text s významom pre EHP )

8.7.2017   
            
            
               SK
            
            
               Úradný vestník Európskej únie
            
            
               L 177/4
            
         DELEGOVANÉ NARIADENIE KOMISIE (EÚ) 2017/1228
   z 20. marca 2017
   o podmienkach klasifikácie, bez skúšania, vonkajších a vnútorných omietok na báze organických spojív, na ktoré sa vzťahuje harmonizovaná norma EN 15824 a mált na vnútorné a vonkajšie omietky, na ktoré sa vzťahuje harmonizovaná norma EN 998-1, pokiaľ ide o ich reakciu na oheň
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (1), a najmä na jeho článok 27 ods. 5,
   keďže:
   
               (1)
            
            
               Delegovaným nariadením Komisie (EÚ) 2016/364 (2) sa prijal systém klasifikácie parametrov stavebných výrobkov, pokiaľ ide o ich reakciu na oheň. Medzi stavebné výrobky, na ktoré sa uplatňuje uvedené delegované nariadenie, patria vonkajšie a vnútorné omietky na báze organických spojív, ako aj malty na vnútorné a vonkajšie omietky.
            
         
               (2)
            
            
               Zo skúšok vyplynulo, že vonkajšie a vnútorné omietky na báze organických spojív, na ktoré sa vzťahuje harmonizovaná norma EN 15824, a malty na vnútorné a vonkajšie omietky, na ktoré sa vzťahuje harmonizovaná norma EN 998-1, majú stabilné a predvídateľné parametre, pokiaľ ide o reakciu na oheň, za predpokladu, že spĺňajú určité podmienky týkajúce sa maximálneho organického obsahu výrobku, maximálnej hmotnosti na jednotku plochy aplikovanej na podklad a parametrov podkladu týkajúcich sa reakcie na oheň.
            
         
               (3)
            
            
               Pri splnení týchto podmienok by sa vonkajšie a vnútorné omietky na báze organických spojív, na ktoré sa vzťahuje harmonizovaná norma EN 15824, a malty na vnútorné a vonkajšie omietky, na ktoré sa vzťahuje harmonizovaná norma EN 998-1, mali preto bez nutnosti ďalšieho skúšania považovať za stavebné výrobky spĺňajúce určitú triedu parametrov týkajúcich sa reakcie na oheň stanovenú v delegovanom nariadení (EÚ) 2016/364,
            
         PRIJALA TOTO NARIADENIE:
   Článok 1
   Vonkajšie a vnútorné omietky na báze organických spojív, na ktoré sa vzťahuje harmonizovaná norma EN 15824, a malty na vnútorné a vonkajšie omietky, na ktoré sa vzťahuje harmonizovaná norma EN 998-1, ktoré spĺňajú podmienky stanovené v prílohe, sa bez skúšania považujú za stavebné výrobky spĺňajúce triedy parametrov uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. marca 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 88, 4.4.2011, s. 5.
   
      (2)  Delegované nariadenie Komisie (EÚ) 2016/364 z 1. júla 2015 o klasifikácii reakcie stavebných výrobkov na oheň podľa nariadenia Európskeho parlamentu a Rady (EÚ) č. 305/2011 (Ú. v. EÚ L 68, 15.3.2016, s. 4).
   
      PRÍLOHA
      
                  Výrobky (1)
                  
               
               
                  Maximálny organický obsah (2)
                  
                  (% hmotnosti)
               
               
                  Maximálna hmotnosť na jednotku plochy (3)
                  
                  (kg/m2)
               
               
                  Trieda (4)
                  
               
            
                  Vonkajšie a vnútorné omietky na báze organických spojív, na ktoré sa vzťahuje harmonizovaná norma EN 15824
               
               
                  ≤ 9,0
               
               
                  ≤ 4,0
               
               
                  B-s2, d0
               
            
                  Vonkajšie a vnútorné omietky na báze organických spojív, na ktoré sa vzťahuje harmonizovaná norma EN 15824
                  a
                  malty na vnútorné a vonkajšie omietky, na ktoré sa vzťahuje harmonizovaná norma EN 998-1
               
               
                  ≤ 2,5
               
               
                  ≤ 6,0
               
               
                  A2 – s1, d0
               
            
                  ≤ 4,0
               
               
                  ≤ 4,0
               
            
                  ≤ 5,0
               
               
                  ≤ 2,0
               
            
         (1)  Výrobky dodávané vo forme pasty alebo prášku a používané na vonkajšie a vnútorné omietanie stien, stĺpov, deliacich priečok a stropov. Parametre podkladov musia zodpovedať aspoň triede A2 – s1, d0 a hustota nesmie byť nižšia než 525 kg/m3.
      
         (2)  Pokiaľ ide o obsah sušiny (porovnateľný s plne uschnutou vnútornou/vonkajšou omietkou aplikovanou na podklad).
      
         (3)  Pokiaľ ide o výrobok v mokrom stave (pripravený na použitie).
      
         (4)  Trieda podľa tabuľky 1 prílohy k delegovanému nariadeniu (EÚ) 2016/364.